Lionel Messi

**Lionel Andrés "Leo" Messi** (Spanish balli ni, ka bɛ mi o [Ijo Nel an'dres 'mesi] bɛ dɔɣi o la silimiin goli *[[June]]* biɛɣ' pishi ni anahi, yuuni 1987) nyɛla *[[Argentina]]* tiŋgbani nira, ŋun tuma nyɛ bɔlli ŋmɛbu ka o ŋmɛri tooni ka lahi nyɛ bɔlli toondana zaŋ ti bɔlli laɣiŋu kara shɛli din yuli booni *Inter Miami* nti lahi pahi *Argentina national team.* O nyɛla anduniya yaaŋa zuɣu niriba ni kpuɣi so ka o pahi ban yuli du pam diɛma ni yiɣijam din nyɛ bɔlli ŋmɛbu la polo taarihi ni. Messi lahi nyɛla ŋun zali yuli pam n-ti o maŋa di yi kana bɔlli niŋsim parisi o bɔli ŋmɛri taba ni na ʒi n-niŋ, o bɔlli ŋmɛbu polo, kamani o ni di bɔli ŋmɛri gɔni pini bɛ ni bɔli shɛli Ballon d'Or la dibaanii zuɣu, ka lahi nyɛ ŋun di pɔri dibu gɔni Europe zaa pini dibaayɔbu zuɣu, ka lahi nyɛ ŋun di FIFA bɔli ŋmɛri gɔni anduniya yaanŋa zuɣu pini, di gba dibaanii zuɣu.

Yuuni 2025 puuni, O daa nyɛla *IFFHS* nima ni zaŋ anduniya yaaŋa zuɣu dabba bɔli ŋmɛri gɔni pini n-ti so. O nyɛla bɔli ŋmɛri so nachiinsi ni diɣi so pam, o ni kpuɣi bɔli ŋmɛri kapu pina bin' pihinahinaanu (45) la zuɣu. Messi bɔlli niŋsim parisi shɛli o bɔli ŋmɛri taba ni na ʒi n-niŋ la shɛŋa n-nyɛ ŋuni n-na di pɔri pam bɔlli deeŋgɔɣu yino puuni, din kalli yiɣisi pihiweiniyini (91), ŋuna n-na di pɔri pam n-ti bɔlli dundɔŋ yini(pɔri din kalinli yiɣisi kɔbisiyɔbu ni pisopɔinaayi, 672 n-ti *[[Barcelona]]* ) n-gari o bɔli ŋmɛri taba,  ŋuna n-na di pɔri n-nyaŋ sokam La Liga bɔlli deeŋgɔɣu la puuni ( pɔri din kalinli yiɣisi kɔbisinahi ni pisopɔinaanahi, 474), ŋun sɔŋsi ka pɔri di n-nyaŋ sokam *International Football* ni  (di kalinli yiɣisi pihiyɔbuniyini, 61), ŋun di pɔri pam ka tɔhi ka pɔri di n-nyaŋ sokam *FIFA* anduniya deeŋgɔɣu la polo (din kalinli yiɣisi pishiniyini, 21), yaha ŋuna n-lahi di pɔri pam ka tɔhi ka pɔri di n-nyaŋ sokam Copa Amɛrika gba bɔlli deeŋgɔɣu la polo (din kalinli yiɣisi pihitanaayi, 32). O nyɛla pɔri dibu gɔni , ka lahi mali baŋsim pam zaŋ chaŋ o bɔl' ŋmɛbo polo, ŋun di pɔri din kalinli yiɣisi kɔbisinii ni pihiwei (890) o ŋme bɔlli hali ni zuŋɔ, ka nyɛ ŋun sɔŋsi ka pɔri di ʒii bu' kɔbsinahi (400) zuɣu n-ti o bɔlli dundɔŋ nti pahi o tingbani, ka a laɣim di zaa ka nuu timbu ni pɔri dibu yiɣisi tuhuli ni kɔbsita (1300). O bɔli ŋmɛri taba ni na bi nya m-paai shɛli, ka nya din kalinli du gaa di yi kana bɔlli diɛma ni yiɣijam taarihi puuni.

Messi ŋmɛla o tuuli bɔlli n-ti *[[Barcelona]]* o ni nyɛ yuun pia ni ayɔpɔin (17) silimiin goli *[[October]]*, yuuni 2004 ni. Ka o pa pili o maŋa yihibu na zaŋ chaŋ o kpaŋmaŋ polo biɛlabiɛla ni o leei bɔli ŋmɛri so ŋun yɛn ŋmɛri sahakam n-tiri o *Club* maa. Yaha deeŋgɔɣu yuuni shɛli o ni daa ŋme hali nti naai, o ni daa nyɛ yuun pishi ni ayi (22) yuuni 2008 nti kpa 2009 o daa sɔŋla *[[Barcelona]]* ka di kpuɣi di tuuli deeŋgɔɣu pina kapunima ata yuuni maa puli ni koŋko *Spanish* bɔlli puuni. Ka dimbɔŋɔ zuɣu daa che ka o di o tuuli *Ballon d'Or* anahi shɛli o ni daa di m-pa taba zuɣu, ka yuuni 2011-2012 deeŋgɔɣu maa daa ti yɛn naai, o daa nyɛla ŋun di pɔri n-nyaŋ sokam *[[Europe]]* bɔlli taarihi puuni ka zali yuli n-ti o maŋa, ka daa lahi leei *[[Barcelona]]* bɔliŋmɛri so ŋun di pɔri n-nyaŋ sokam bɛ taarihi puuni. A yi kana ti lihi yuuni 2014-2015 deeŋgɔɣu yuuni, yuun' shɛli o ni daa leei bɔliŋmɛr' so ŋun di pɔri n-nyaŋ sokam La Liga taarihi puuni,  o daa lahi zaŋla Barcelona n-chaŋ ti kpuɣi din pahiri ayi deeŋgɔɣu pina kapunima ata yuuni maa puli ni, Ka dimbɔŋɔ zuɣu daa lahi che ka o di o Ballon d'Or din pahiri anu yuuni 2015 puuni. O daa deei Barcelona *Captain* tali yuuni 2018 puuni ka daa di o Ballon d'Or din pahiri ayɔbu yuuni 2019 puuni.  O ni daa be Barcelona, Messi daa dila deeŋgɔɣu pina kapunima din kalinli yiɣisi pihitanaanahi (34), ka di puuni pia daa nyɛla La Liga deeŋgɔɣu pina kapunima nti pahi deeŋgɔɣu shɛli bɛ ni bɔli Champions League la gba pina kapunima anahi ni kapu pina shɛŋa din gba daa kuli pahi. Barcelona ni daa pa ti niŋdi liɣiri wahala la zuɣu Messi daa taɣila *tiim* shɛli din nyɛ Paris Saint-Germain silimiin goli *[[August]]* yuuni 2021 puli ni, ka daa sɔŋ ba ka bɛ daa kpuɣi Ligue 1 deeŋgɔɣu pini kapunima ayi , yuma ayi shɛŋa o ni daa ŋmɛri n-tiri ba. O daa lahi taɣila *tiim* shɛli din nyɛ MLS club Inter Miami la, silimiin goli *[[July]]*, yuuni 2023.

Messi ŋun nyɛ *[[Argentina]]* nira ŋɔ nyɛla ŋun nyɛ tingbani maa taarihi puuni ŋun di pɔri n-nyaŋ bɔliŋmɛra kam. yuun' gbaliŋ nyaaŋa o ni daa ŋme o tuuli bɔlli n-ti o tingbani, yuuni 2005 puuni, o daa nyɛla ŋun di salima pini yuuni 2008 Summer Olympics deeŋgɔɣu ni daa niŋ. O ni daa deei bɔliŋmɛri toondaantali yuuni 2011 puuni, o daa zaŋla Argentina chaŋ kpalinkpaa  bɔlli deeŋgɔɣu ni ʒii buta zuɣu m-pa taba, yuuni 2014 FIFA anduniya yaaŋa zuɣu, yuuni 2015 Copa Amɛrika  bɔlli deeŋgɔɣu, nti pahi Copa Amɛrika Centenario bɔlli deeŋgɔɣu, ka di zaa puuni, bɛ daa nya nasara. Baayan o ni daa yɛli ni o zaŋ o bɔlli namda n-yili kpaa yuuni 2016 puuni, o lahi labi na nti sɔŋ o tingbani ka bɛ pahi tingbani shɛŋa ban yɛn ŋme yuuni 2018 FIFA anduniya yaaŋa zuɣu bɔlli deeŋgɔɣu. Messi nyɛla ŋun kpaŋmaŋ che ka Argentine daa tooi kpuɣk yuuni 2021 Copa Amɛrika pini kapu yuma din kalinli yiɣisi pishinaanii (28) nyaaŋa, ka di sɔŋ o ka o daa di o Ballon d'Or din pahi ayɔpɔin lala yuuni maa puuni. Yuun' shɛli din daa dɔli nyaaŋa puuni, o daa zaŋla Argentina chaŋ ka bɛ ti kpuɣi yuuni 2022 FIFA anduniya yaaŋa zuɣu bɔlli deeŋgɔɣu kapu, tingbani maa tuuli yuun pihita ni ayɔbu nyaaŋa. Messi daa lahi kpuɣi o Ballon d'Or din pahi anii yuuni 2023. Messi daa lahi nyala nasara yuuni 2024  Copa Amɛrika pini kapu Kpuɣibu ni ka di pahi o pini ata zaŋ chaŋ o ni ŋmɛri bɔlli n-tiri o tingbani. 

Messi saɣi n-ti bɔlli gɔɣa yilinima ban nyɛ Adidas yuuni 2006 hali ni zuŋɔ. A yi kana ti lihi France Bɔlli yilinima vihigu puuni, o daa nyɛla bɔliŋmɛr' so ŋun yɔri galisi n-gari o bɔliŋmɛra taba yuma anu ni ayɔbu puuni yuuni 2009 mini 2014 sunsuuni, ka daa lahi leei andunia yaaŋa zuɣu bɛ ni yɔri bɔliŋmɛr' so n-gari o taba  lahabaya yilinima ban nyɛ Forbes la vihigu puuni yuuni 2019 mini yuuni 2022 puuni. Messi daa pahila  lahabaya yilinima ban nyɛ Times la niraba Kɔbiga andunia yaanŋa zuɣu ban mali nintiɣili niraba sani yuuni 2011, 2012 nti pahi 2023 puuni. Yuuni 2020 puuni, bɛ daa zaŋla Laureus Anduniya Yaanŋa zuɣu Diema ni yiɣijam Gɔni pini  n-ti o, Ka o leei tuuli bɔliŋmɛra ŋun be tiim ni ka di li. Yuuni 2020 puuni, Messi daa pahila Bllon d'Or Dream Tiim puuni, ka lahi leei bɔliŋmɛra ŋun pahira ayi ŋun be tiim ni ŋun laɣisi buni ka di gari Amɛrilka $ biliyɔŋ yini ($1billion) o bɔlli ŋmɛbu ni. O ni kahi o ŋmaŋgura n-chaŋ Amɛrika tingbani ni o ti tuɣi o bɔl' ŋmɛbo nyaaŋa, Messi daa lahi deela lahabaya yilinima ban nyɛ Times la Diema ni yihijam gɔni yuuni 2023, Ka daa lahi deei Tingbani Zuɣulana Joe Biden Pini gahindili yuuni 2025.

## O piligu
thumb
Lionel Andres "Leo" Messi (Spanish balli ni bɛ ni mi so Ijo Nel an'dres mesi la nyɛla bɛ ni dɔɣi so dabsili 24 silimiin gɔli June yuuni 1987) nyɛla Argentina tingbani nira ŋun tuma nye bɔlli ŋmɛbu ŋun ŋmɛri tooni ka lahi nye bɔlli toondana bɔlli *team* shɛli din yuli booni Inter Miami n ti lahi pahi Argentina yiŋ dundɔŋ ni bɔlli *team.* O nyɛla anduniya yaangi zuɣu niriba ni kpuɣi so ka o pahi ban yuli du pam bɔlli din nye diɛma ni yihijam polo taarihi ni, Messi lahi nyɛla Ŋun zali yuli pam n ti o maŋa di yi kana bɔlli niŋsim parisi o bɔli ŋmɛri taba ni na ʒini n niŋ, o bɔlli ŋmɛbu polo, kamani o ni di bɔli ŋmɛri gɔni pini bɛ ni bɔli shɛli Ballon d'Or la di ba anii zuɣu, ka lahi nye ŋun di pɔri dibu gɔni Europe zaa pini di ba ayɔbu zuɣu, ka lahi nye Ŋun di FIFA bɔli ŋmɛri gɔni anduniya yaangi zuɣu pini di gba di ba anii zuɣu.

Bɛ daa dɔɣi la Messi 24 dabisili June goli ni yuuni 1987 iRosario tingbanni, Santa Fe Province.ŋuna n daa pahi bihi ata  amaa ka bɛ lee Dɔɣita bihi anahi.bɛ ba ni daa nyɛ Jorge Messi, ka o nyɛ steel factory manager, ka bɛ ma mi nyɛ Celia Cuccittini, ka o mi tumdi magnet manufacturing workshop ni. On his father's side, he is of Italian and Spanish descent, o daa nyɛla ban go n yi *north-central Adriatic Marche region of Italy* kana ti zibi nimaani yaanga, ka o ma polo mi ka o lee nyɛ Italian ancestry. Piriŋla o ni daa yiɣisi na daŋ shɛli ban yuri bɔlli yɛltɔya la zuɣu,  daa nye ŋun kɔrisi kpe bɔlli puuni hali o ni daa nye bia, ka daa tooi ka o ŋmɛri bɔlli ni o biɛya, Rodrigo mini Matías, n ti pahi o Maximiliano mini Emmanuel Biancucchi,ban zaɣi yino kam leei bɔli ŋmɛrriba.

O ni daa nya yuma anahi, o daa kpɛla bɔli ŋmɛri team shɛli din yuli booni Club Grandoli, ka o bɔlli karimba daa lahi nye o ba. Yaha, o tuuli k`orisi zaŋ kpa b`oli ŋm`ebu polo daa lahi yila  o ma' yili polo yapaɣa sani na ŋun yuli daa nye, Celia, ŋun daa bɛɛndi o n chani bɔlli ŋmɛbu ni. O kum din daa kana pɔi ka o nya yuun pia ni yini daa nyɛla din dam o pam. Din dali hali ni zuŋɔ, piriŋ la o ni nye catholic ka di mali yaa la zuɣu, o nyɛla ŋun teeri o yapaɣa ŋɔ yɛla saha sheli kam o yi ti di pɔɣu, ka o niŋdi ŋa ka liɣiri ka kpuɣiri o nuu zuɣusaa.

## O Bilim Bɔli ŋmɛbo
**Newell's Old Boys**

Messi nyɛla ŋun yu ka sɔŋdi Newell nima puuni, ban nye bihi ban ŋmɛri bɔlli ka di chibira ka ŋa yuli maa chaŋ ti zahim bɛ ni dɔɣi ba yuun shɛli. Messi daa nyɛla ŋun diɛmdi bɔlli din yɛn che ka niriba wumdi nyaɣisim saha shɛli bɛ yi yina ni bɛ ti vuɣi, o tuuli team maa ni daa ti ŋmɛri bɛ yiŋ paaki ni. O ni daa liɣiri tuuri so zaŋ kpa pɔri dibu polo o ni daa yiɣisiri na daa nyɛla Ronaldo ŋun daa nye Brazil tingbani pɔ'dira, Messi sani ŋun daa nye pɔri diri gɔni o ni nya. O ni daa liɣiri tuuri so zaŋ kpa pɔri dibu polo o ni daa yiɣisiri na daa nyɛla Ronaldo ŋun daa nye Brazil tingbani pɔ'dira, Messi sani ŋun daa nye pɔri diri gɔni o ni nya.

O sɔyi biɛhini bɔli ŋmɛbo daa nyɛla din yɛn zani sɔli o ni daa nya yuun pia, ka bɛ daa zahim mi o ni zoosim doro. Ka o daa pili zoosim ŋɔ tibbu sɔya o ni daa nya yuun pia ni yini.  Tor amaa o ba achibiti gbaŋ daa too deei la yuma ayi tibbu, din laɣiri daa kuli sahi 1000 pesos chirili kam. Newell's daa nyɛla ban sahi ni bɛ ni tɔhi, ka daa ti birigi alikawuli maa. O daa nyɛla Buenos Aires Club din nye River Plate ni daa kpuƔi so ni o ŋmɛ n ti ba, ka o daa lahi liɣiri n tuuri so, Pablo Aimar, daa nye ŋun gba ŋmɛri ni ka di **chibira**. Bɛ daa gbibi mi ni o doro maa zuɣu ka o daa bɛ tooi chaŋ River Plate ni o ti ŋmɛ n ti ba; tor amaa, bɛ ni daa vihi o yuuni 2019, Messi daa kahigiya ni River Plate daa nyɛla ban bɔri ni bɛ deegi o din daa niŋ ka o di pɔri anahi bɛ zahimbu puuni, ni ka daa lahi y`eli ni bɛ ni deei o tibbu maa n yo bɛ nyɔɣu, tor amaa Newell's  daa zaɣisi ni bɛ ku yiɣi o bɔli ŋmɛri gbana, ka ŋa daa che ka chandi maa bɛ niŋ tabata.

**Barcelona**

Din daa niŋ ka Messi niraba bie California la zuɣu, bɛ daa pa liɣimi ni bɛ gbaai ka Messi chaŋ Barcelona n ti tuhi o bɔlli ŋmɛbu silimiin gɔli September yuuni 2000. Team maa tuuli toondana ŋun daa nye Carles Rexach daa nyɛla ŋun daa bɔri ni o niŋ yɔma n zaŋ o pahi team maa ni, tor amaa, o kpamba daa nyɛla ban daa na pahi o suɣulo, dama lala saha maa bɛ yaɣali maa daa bɛ yɔli ka bɛ tooi sahiri deeiri ʒino m paɣiri bɛ team maa ni, di bahi bahindi o yuma maa. Silimiin gɔli December dabsili pia ni anahi, yuuni 2001 ni, saawara daa gbaaya ka pa yina ni Barcelona sahi n ti ni o pahi bɛ zuɣu na, amaa Rexach, tor  amaa  lala saha maa piriŋla o daa ka gbaŋ o nuuni la zuɣu, o zaa zaŋ la takara n zaŋ nam lala shahara gbaŋ o.

## O Bɔliŋmɛbo Zan ti Club
**Barcelona**

**2004 Yuuni hali ni Yuuni 2008: O ni daa Du na n ti pili ŋmɛbu n ti o tuuli team**thumb
Messi pilila yuuni 2004–05 din wuhiri ni o piligu n na bala Barcelona B team, amaa o di nyaaŋa o ni daa gbaai saawara ni o bol' ŋmɛri taba ban daa nyɛ o kpamba maa, bɛ daa zaŋ o n tahi o tooni bɛ manager Frank Rijkaard maa ni daa niŋ li. O daa niŋla o La Liga debut n ti Barcelona dabisili 16 October goli ni yuuni 2004  bɛ mini Espanyol n daa kpa taba. Ka o daa di o tuuli pɔɣu 1 dabsili May goli ni yuuni 2005 bɛ mini Albacete ŋmebu ni, Ronaldinho sɔŋsim ni ŋuna zuɣu, o daa lebila bibil pɔdira n zaŋ ti bɛ club maa. O ni nya yuma pia ni ayopɔin (17), chira ata, ni dabsa pishi ni ayi, o daa nyɛla Barcelona tuuli bɔli ŋmɛri so ŋun pɔri lala ka paai n ŋmɛ bɔlli n ti ba deein gɔɣu puuni, ka club maa daa di nasara zaŋ chaŋ deein gɔɣu maa kapu pini kpuɣibu lala yuuni maa puuni.

left|thumb|Messi's dribbling abilities allow him to weave past several defenders and orchestrate attacking plays.

[thumb|Messi prepares to shoot with his dominant left foot in the [2014 FIFA World Cup final.]]

O ni nya yuma pia ni anii (18) o daa diɣila o nuu gbana zuɣu ni o ŋmɛ bɔlli n ti Barcelona yuma anu hali ni yuuni 2010, ka laɣiri din yiɣisi 150 Euros yina o saɣiti maa ni na. Chira ata nyaaŋa, o bɔli ŋmɛbo maa ni daa kuli ŋmari buɣum, Club maa daa darigi o yuma maa n chaŋ yuma awei, ka paɣi o gɔli yɔri ʒii buyi zuɣu ka kpubi o lala hali ni yuuni 2014.

Barcelona daa pili la yuuni 2005-2006 bɔlli deein gɔyu ka di nyɛla bɛ daa di la Supercopa de Espana nima ka Messi pala ŋun ŋmɛ lala bɔlli ŋɔ, ŋun daa bɛ pahi club maa ni pii bɔli ŋmɛri shɛba ni bɛ ŋmɛ deein gɔɣu maa puuni.. Yuuni ni daa ti yɛn naai, team maa daa nyɛla ban di nasara zaŋ kpa La Liga deein gɔɣu kpuɣibu polo  ka daa lahi  kpuɣi UEFA Champions League gba, hali din daa niŋ ka Messi bɛ tooi ŋmɛ deein gɔɣu maa kpalinkpaa bɔlli piriŋ la o daa deei daŋa la zuɣu.

Yuuni 2006-2007 bɔlli deein gɔyu, Messi daa nyɛla ŋun o tuuli hat-trick Classico bɔli gɔɣu ni ka di nyɛla bɛ mini Real Madrid n daa ŋmɛ, ka leei tuuli bɔli ŋmɛra ŋun di laa yuun pia ni ayi nyaaŋa.  Pɔri  ayi shɛŋa o ni daa di Getafe mini Espanyol daa nyɛla niriiba pam ni ti zaɣa domini di ni chaŋ n ti ŋmani pɔri shɛŋa o tingbani Argentina bɔli ŋmɛri kpee ŋun nye Diego Maradona gba daa di England shɛli yuuni 1986 Anduniya Yaangi tiŋsi bɔlli deein gɔɣu puuni, ka di zuɣu daa che ka niriba mali bɔli ŋmɛriba ayi ŋɔ m maɣisiri taba,Messi bɔli ŋmɛbo puuni.  Team maa nyɛla naai la yuuni maa ka di nyɛla kapu yino konko ka bɛ daa tooi kpuɣi, din daa nye 2006 Supercopa de Espana deein gɔɣu pini kapu.

Barcelona daa nyɛla ban naai la yuuni 2007-2008 ka bɛ tooi kpuɣi  kapu, ka ŋa daa che ka Rijkaard yi  team maa ni.

#### 2008–2012:  Saha sheli oni daa nye nasara pam  Pep Guardiola ni daa be be bolimŋmebo tooni  [Success under Pep Guardiola.
Tum yuuni 2008 piligu hali zaŋ na ni 2009  yuuni bacelona kpeen palli ŋun yuli daa booni "captain" Pep Guardiola.Messi daa nyala bɛ ni ti so kalinli pia gɔɣili "number 10 shirt".O daa nyala ŋun gbaai  Guardiola ni daa mali baŋsim sheli n daa leriba zaŋ kpa be boliŋmebo polo maa pam ka di zuɣu daa che ka o tooi zooi ka o pori dibu du pa m n gari di ni yi pun be sham. Lala saha maa, Messi daa nyala ŋun di pɔri pihita ni anii  [38 goals], dinzuɣu, bacelona ni daa ŋme boli shaŋa lala saha maa zaa, kalinli daa wuhiya, ni Samuel Eto'o mini Thierry Henry pɔri n ti pahi Meesi pɔri zuɣu daa yiɣisila pɔri kobga [100 goals]. Meesi daa nyala ŋun ŋme bolli pam be tuuli  Clásico di ni daa niŋ ka be mini Real Madrid boli ŋmeriba daa zaŋ bɛ nyɔri n-kpa taba, O tuuli pɔ'sheli oni daa  yan di maa daa nyala o ni ŋme m bahi o polo bol'ŋmeri kpee ka o daa di lala  pɔɣu maa, din nyaaŋa o maŋmaŋ  nyala ŋun di pɔra ayi.Lala bolli ŋɔ baa nyela boli shelli be ni daa ŋme Santiago Bernabéu Stadium ka di daa lahi leegi bacelona tuuli boli kpeeni sheli be ni di nasara di zuɣu. O daa nyala ŋun ŋme o tuuli bolli n paagi di bahigu, ka daa deegi kpaŋmaŋ pini din yuli booni "Copa del Rey" Din lahi pahi, bacelona daa nyala ban di "La Liga title" din nyaaŋa ka be daa lahi di "Champions League", lala ŋo zuɣu daa che ka be zali yuli spanish boliŋmeriba puuni. Bana n daa nye tuuli spanish boliŋmeriba ban di kpaŋmaŋ pina m pa taba lala.       

Yuuni 2009 sunsuuni zaŋ chaŋ yuuni 2010, Bacelona daa nyela ban lahi di kpaŋmaŋ pina, dini n nye "Supercopa de España", "UEFA Super Cup" ni "FIFA Club World Cup" lala ŋo daa che ka Bacelona leegi tuuli bol'ŋnmeriba ban daa di kpaŋmaŋ pina diba ayobu saha yinga puuni.. Messi daa nyela ŋun di pɔri "Champions League" maa ni n nyaŋ sokam. Ŋuni n daa lahi nye ninvuɣu so ŋun nye bia m-pahi ka be ŋme  tournament's tum bola ŋmebu ni pili. O kpaŋmaŋ 2009 maa zuɣu, o daa nyela ŋun di kpaŋmaŋ pina, dini n nye "Ballon d'Or" ni "the FIFA World Player of the Year". . Messi daa nyala ŋun di pɔri pihinahi ni ayopɔin bolli maa piligu hali ni di bahigu. O kpaŋmaŋ daa kamina n ti maɣisi Ronaldo ni daa kpaŋ o maŋ sham yuuni 1996 mini yuuni 1997 sunsuuni.        

## O tiŋduya bɔliŋmɛbu lahabaya
thumb
Messi ŋmɛla o tuuli bɔli n ti Barcelona o ni nye yuun pia ni ayɔpɔin (17) silimiin gɔli October ni yuuni 2004. Ka o pa pili o maŋ yihibu ma zaŋ chaŋ o kpaŋ maŋ polo biɛla biɛla ni o leei bɔli ŋmɛri so ŋun yɛn ŋmɛri saha kam n   o *Club* maa, yaha deein gɔɣu yuuni shɛli o ni daa ŋmɛ hali n-ti naai, o ni daa nye yuun pishi ni ayi (22) yuuni 2008 n ti kpa 2009 o daa sɔŋ la Barcelona ka di kpuɣi di tuuli deein gɔɣu pina kapu nima ata yuuni maa puli ni konko *Spanish* bɔlli puuni. 

O ni daa nyɛ Argentine-Spanish national nima bɔl ŋmeri maa zuɣu, Messi daa nyɛla ŋun tooi ŋmeri bɛ tingbani maa zaa. o daa yi la Argentina yuuni 2004 ni chaŋ Argentina's U20 team maani bɛ mini Paraguay ni daa ti kpa taba la, ka o daa pahi bɛ waɣila maa ni yuuni 2005 South American U-20 Championship puuni, ka bɛ daa naai ni  bu ya zuɣu.Messi n daa be bɛ team tooni hali ka bɛ ti ti lala yuuni  2005 FIFA World Youth Championship maa, o piligu  nasara nyabu ni Argentina. Bɛ ni daa naai tournament maa ni pɔri dibaa ayɔbu maa naai, o daa lahi  Golden Ball pini.

## O kpaŋmaŋ piina
thumb
Yuuni 2025 puuni, O daa nyɛla IFFHS nima ni zaŋ anduniya yaangi zuɣu dabba bɔli ŋmɛri gɔni pini n ti so.

O ni daa be *[[Barcelona]]*, Messi daa di la deein gɔɣu pina kapu nima din kalinli yiɣisi pihita ni anahi (34), ka di puuni pia daa nyɛla La Liga deein gɔɣu pina kapu nima n ti pahi deein gɔɣu shɛli bɛ ni bɔli Champions League la gba pina kapu nima anahi din kapu pina shɛŋa din gba daa kuli pahi.

## Nyami yaha

https://en.wikipedia.org/wiki/European_Cup_and_UEFA_Champions_League_records_and_statistics

## External links
**Lionel Messi**at Wikipedia's sister projects

* Media from Commons
* News from Wikinews
* Quotations from Wikiquote
* Data from Wikidata

* Official website 
* Profile at Inter Miami
* Profile at PSG
* Profile at FC Barcelona
* Profile at La Liga
* Profile at Ligue 1
* Profile at MLS
* Lionel Messi at BDFutbol 
* Lionel Messi at Soccerbase 
* Lionel Messi at Soccerway 
* Lionel Messi at National-Football-Teams.com 
* Lionel Messi – FIFA competition record (archived) 
* Lionel Messi – UEFA competition record (archive) 


Lahabali kɔligu:La Masia (Can Planas) (Barcelona) - 1.jpg|Messi daa kpɛla *[[Barcelona]]* Bi'bihi bɔli ŋmɛriba shikuru, din yuli nye La Masia, o ni daa nye yuma pia ni ata (13)


## Tuma laasabu
### Club

### Tiŋduya

## Reception
thumb
Messi nyɛla bɛ kpuɣi so ni wuhi ni o nyɛla ŋun pahi niriba ayi ban nyɛ ban kpaŋdi bɛ maŋa pam o saha ŋo, n ti pahi Portuguese nima Cristiano Ronaldo maa zuɣu. O lahi nyɛla bɛ ni wuhi ni so nyɛla bol' ŋmɛri biiŋa  bolli taarihi puun, yuuni 2025, o daa nyɛla bɛ ni boli so saha shɛli kam dabba ni bol' ŋmɛri biiŋa dunia zaa ŋun boli o lala maa n nyɛ IFFHS.

O bilimni baŋsim tariga zuɣu, Messi daa pun kpuɣi la o maŋa n pahi dunia zaa bol' ŋmɛri biinsi nim ni pɔi ka o naan yi nya yuun pishi 20. Saha bolifu o teammate Ronaldinho ni daa di  yuuni 2005 Ballon d'Or ka, o daa niŋ chɔɣing, "I'm not even the best at Barça" ka di chani ti yɛri o 18-year-old protégé

Yuma anahi nyaaŋa, Messi ni daa di o tuuli Ballon d'Or o record margin maa ni, niriba daa ŋme nangbankpeeni zaŋ kpa o lala baŋsim maa polo ,ni di ŋmanila di garila o yaa.ni ka nyɛ din yɛn che ka o lebi boli ŋmɛri biiŋa dahinshɛli.

## Pina
**Barcelona**

* La Liga: 2004–05, 2005–06, 2008–09, 2009–10, 2010–11, 2012–13, 2014–15, 2015–16, 2017–18, 2018–19
* Copa del Rey: 2008–09, 2011–12, 2014–15, 2015–16, 2016–17, 2017–18, 2020–21
* Supercopa de España: 2006, 2009, 2010, 2011, 2013, 2016, 2018
* UEFA Champions League: 2005–06, 2008–09, 2010–11, 2014–15
* UEFA Super Cup: 2009, 2011, 2015
* FIFA Club World Cup: 2009, 2011, 2015

**Paris Saint-Germain**
* Ligue 1: 2021–22, 2022–23
* Trophée des Champions: 2022

**Inter Miami**

* MLS Cup: 2025
* Supporters' Shield: 2024
* Leagues Cup: 2023

**Argentina U20**
* FIFA World Youth Championship: 2005

**Argentina U23**

* Olympic Games: 2008

**Argentina**

* FIFA World Cup: 2022
* Copa América: 2021, 2024
* Finalissima: 2022

**O konko**
* Ballon d'Or: 2009, 2010, 2011, 2012, 2015, 2019, 2021, 2023
* FIFA World Player of the Year/FIFA Ballon d'Or/The Best FIFA Men's Player: 2009, 2010, 2011, 2012, 2015, 2019, 2022, 2023
* European Golden Shoe: 2009–10, 2011–12, 2012–13, 2016–17, 2017–18, 2018–19

* FIFA World Cup Golden Ball: 2014, 2022
* FIFA World Cup Silver Boot: 2022
* FIFA Club World Cup Golden Ball: 2009, 2011
* FIFA U-20 World Cup Golden Ball: 2005
* FIFA U-20 World Cup Golden Boot: 2005

* UEFA Club Footballer of the Year: 2008–09
* UEFA Men's Player of the Year Award: 2010–11, 2014–15
* UEFA Champions League top scorer: 2008–09, 2009–10, 2010–11, 2011–12, 2014–15, 2018–19
* Copa América Golden Ball: 2015, 2021
* Copa América Golden Boot: 2021

* La Liga Best Player: 2008–09, 2009–10, 2010–11, 2011–12, 2012–13, 2014–15, 2016–17, 2017–18, 2018–19
* MLS Most Valuable Player: 2024
* Pichichi Trophy: 2009−10, 2011–12, 2012−13, 2016–17, 2017−18, 2018–19, 2019–20, 2020–21
* MLS Golden Boot: 2025

* Laureus World Sportsman of the Year: 2020, 2023
* *TIME* Athlete of the Year: 2023
* IFFHS World's Best Player: 2022
* Ballon d'Or Dream Team: 2020
* FIFPRO World 11: 2007, 2008, 2009, 2010, 2011, 2012, 2013, 2014, 2015, 2016, 2017, 2018, 2019, 2020, 2021, 2022, 2023
* Argentine Sportsperson of the Year: 2011, 2021, 2022, 2023
* Argentine Footballer of the Year: 2005, 2007, 2008, 2009, 2010, 2011, 2012, 2013, 2015, 2016, 2017, 2019, 2020, 2021, 2022, 2023
**Pina shɛŋa din pahi**

* Creu de Sant Jordi, Catalonia (30 April 2019)
* Presidential Medal of Freedom, United States (4 January 2025)

## Nyam ŋɔ gba

* European Cup and UEFA Champions League records and statistics
* La Liga records and statistics
* List of Argentina international footballers
* List of association football rivalries
* List of FC Barcelona players
* List of FC Barcelona records and statistics
* List of Paris Saint-Germain FC players
* List of Inter Miami CF players
* List of FIFA World Cup winning players
* List of largest sports contracts
* List of men's footballers with 50 or more international goals
* List of men's footballers with 100 or more international caps
* List of men's footballers with 500 or more goals
* List of men's footballers with the most official appearances
* List of most-followed Instagram accounts
* List of most-liked Instagram posts
* List of players who have appeared in the most FIFA World Cups
* List of top international men's football goalscorers by country

## Kundivihira